મિત્રો, ત્યાં તો મારી આંખ ખૂલી ને ખબર પડી કે આ તો સપનું હતું. આમ તો અંદરની ઝંખના તો સાધનાને મેળવવાની હતી. એ માટે હે વાચકમિત્ર, યુ નો વિશ્વામિત્ર? યસ હી ઇઝ ગ્રેટ ઋષિ ઑફ ઇન્ડિયા. પણ મેનકા અપ્સરાએ નૃત્ય કરી સાધનામાં ભંગ પાડ્યો ને તપનું પડતું મૂક્યું. મોહ લાગ્યો મેનકાનો. બસ, એમ જ હું સાધનાને મેળવવા જ સાધનામાં બેઠો, પણ મારી સ્ટાઇલ જરા જુદી. મેં તો પ્રભુને કીધું, ‘ભૈ પ્રભુ, પેલી મેનકાની જેમ મારી સાધનામાં ભંગ પાડવાવાળી સાધના ક્યાં ખોવાઈ ગઈ? (તૂ છુપી હૈ કહાં, મૈં તડપતા યહાં..) મિત્રો, તમે જેટલા ધ્યાનથી આ લેખ વાંચી રહ્યા છો એટલા જ ધ્યાનથી મેં સાધનાનુ ધ્યાન ધર્યું ને નૃત્ય કરતી સાધના પ્રગટી ને મનમાં મનસૂબો ઘડ્યો કે આ શરીર શબ બને ને મારો આત્મા પરમાત્મા પાસે પહોંચી જાય ને ઉપરથી આ સાધનાને સાધનાભાભી કહેવાનો વારો આવે એ પહેલાં આ પીસ જો મારા ઘરમાં કાયમી ધોરણે વાસ કરશે તો હું ચાલીસ પાઠ હનુમાન ચાલીસાના કરીશ ને હનુમાન પાસે નારિયેળ વધેરતાં બોલીશ, ‘હે વીર બજરંગ, જો તમે રામની સીતા લાવી શકતા હો તો મને સાધના મેળવવા હેલ્પ કરો પ્લીઝ.’ ને મનમાં ગાંઠ વાળી,